हरिद्वार में कांवड़ यात्रा
हर साल श्रावण मास में लाखों की तादाद में कांवडिये सुदूर स्थानों से आकर गंगा जल से भरी कांवड़ लेकर पदयात्रा करके अपने गांव वापस लौटते हैं इस यात्राको **कांवड़ यात्रा** बोला जाता है। ऐसे ही बाबा भोले के एक भक्त आशीष उपाध्याय ने 22 जुलाई 2016 को हरिद्वार से जल लेकर बाबा विश्वनाथ वाराणसी में 18 दिनों के पैदल यात्रा के पश्चात लगभग 1032 किलोमीटर यात्रा संपन्न कर भगवान भोलेनाथ का जलाभिषेक किया यह आज तक की सबसे लंबी कांवड़ यात्रा में शामिल है श्रावण की चतुर्दशी के दिन उस गंगा जल से अपने निवास के आसपास शिव मंदिरों में शिव का अभिषेक किया जाता है। कहने को तो ये धार्मिक आयोजन भर है, लेकिन इसके सामाजिक सरोकार भी हैं। कांवड के माध्यम से जल की यात्रा का यह पर्व सृष्टि रूपी शिव की आराधना के लिए हैं। पानी आम आदमी के साथ साथ पेड पौधों, पशु - पक्षियों, धरती में निवास करने वाले हजारो लाखों तरह के कीडे-मकोडों और समूचे पर्यावरण के लिए बेहद आवश्यक वस्तु है। उत्तर भारत की भौगोलिक स्थिति को देखें तो यहां के मैदानी इलाकों में मानव जीवन नदियों पर ही आश्रित है

सामाजिक महत्व
-------------

नदियों से दूर-दराज रहने वाले लोगों को पानी का संचय करके रखना पड़ता है। हालांकि मानसून काफी हद तक इनकी आवश्यकता की पूर्ति कर देता है तदापि कई बार मानसून का भी भरोसा नहीं होता है। ऐसे में बारहमासी नदियों का ही आसरा होता है। और इसके लिए सदियों से मानव अपने इंजीनियरिंग कौशल से नदियों का पूर्ण उपयोग करने की चेश्टा करता हुआ कभी बांध तो कभी नहर तो कभी अन्य साधनों से नदियों के पानी को जल विहिन क्षेत्रों में ले जाने की कोशिश करता रहा है। लेकिन आबादी का दबाव और प्रकृति के साथ मानवीय व्यभिचार की बदौलत जल संकट बड़े रूप में उभर कर आया है।

धार्मिक महत्व
-------------

कांवड उठाता कांवडिया (भोला)
धार्मिक संदर्भ में कहें तो इंसान ने अपनी स्वार्थपरक नियति से शिव को रूष्ट किया है। कांवड यात्रा का आयोजन अति सुन्दर बात है। लेकिन शिव को प्रसन्न करने के लिए इन आयोजन में भागीदारी करने वालों को इसकी महत्ता भी समझनी होगी। प्रतीकात्मक तौर पर कांवड यात्रा का संदेश इतना भर है कि आप जीवनदायिनी नदियों के लोटे भर जल से जिस भगवान शिव का अभिषेक कर रहे हें वे शिव वास्तव में सृष्टि का ही दूसरा रूप हैं। धार्मिक आस्थाओं के साथ सामाजिक सरोकारों से रची कांवड यात्रा वास्तव में जल संचय की अहमियत को उजागर करती है। कांवड यात्रा की सार्थकता तभी है जब आप जल बचाकर और नदियों के पानी का उपयोग कर अपने खेत खलिहानों की सिंचाई करें और अपने निवास स्थान पर पशु पक्षियों और पर्यावरण को पानी उपलब्ध कराएं तो प्रकृति की तरह उदार शिव सहज ही प्रसन्न होंगे।

सन्दर्भ
-------

1. ↑  "Kanwar Yatra 2022: दिल्ली पुलिस ने कांवड़ यात्रा के मद्देनजर जारी की एक और एडवायजरी". *Dainik Jagran*. अभिगमन तिथि 2022-07-16.
2. ↑  NEWS, SA; NEWS, SA (2021-08-04). "कांवड़ यात्रा (Kanwar Yatra) पर सुप्रीम कोर्ट की रोक: क्या कांवड़ यात्रा शास्त्र सम्मत है?". *SA News Channel* (अंग्रेज़ी में). अभिगमन तिथि 2022-07-16.

इन्हें भी देखें
---------------

| * दे
* वा
* सं
हिन्दू धर्म |
| --- |
|     ****हिन्दू धर्म****       • ****हिन्दू त्यौहार**** •       ****हिन्दू पंचांग**** •       **हिन्दू संस्कार**      |
| धर्म ग्रंथ | वेद · उपनिषद् · श्रुति · इतिहास (रामायण, महाभारत, श्रीमद्भगवद्गीता) · पुराण · सूत्र · आगम (तन्त्र, यन्त्र) · वेदान्त · भारतीय महाकाव्य · हिन्दू कथा |
| विचार | अवतार · आत्मा · ब्रह्मन् · देवता (हिन्दू देवी देवताओं की सूची) · इष्ट-देव · धर्म · कर्म · मोक्ष · माया · मूर्ति · पुनर्जन्म · संसार · तत्त्व · त्रिमूर्ति · कृतार्थ · गुरु |
| दर्शन | मान्यता · सांख्य · न्याय · वैशेषिक · योग · मीमांसा · वेदान्त · तन्त्र · भक्ति · हिन्दू दर्शन |
| परम्परा | ज्योतिष · आयुर्वेद · आरती · भजन · दर्शन · दीक्षा · मन्त्र · पूजा · सत्संग · स्तोत्र · विवाह · यज्ञ · श्राद्ध · हिन्दू संस्कार. पितृ विसर्जन अमावस्या  |
| गुरु | शंकर · रामानुज · माध्वाचार्य · रामकृष्ण · शारदा देवी · स्वामी विवेकानन्द · नारायण गुरु · श्री अरविन्द · रामन् महर्षि · शिवानन्द · स्वामी चिन्मयानंद · स्वामिनारायण · प्रभुपाद · लोकनाथ |
| युग | सत्य युग · त्रेता युग · द्वापर युग · कलि युग |
| वर्ण | ब्राह्मण · क्षत्रिय · वैश्य · शूद्र · वर्णाश्रम धर्म |
| मापन | हिन्दू मापन प्रणाली · हिन्दू लम्बाई गणना · हिन्दू काल गणना · हिन्दू भार गणना |
| भाग | वैष्णव · शैव · शक्ति · स्मृति · हिन्दू पुनरुत्थान |
| हिन्दू तीर्थ | चार धाम · सप्त पुरियां · द्वादश ज्योतिर्लिंग · इक्यावन शक्ति पीठ |
| अन्य विषय | इतिहास · आलोचना |
| 
        हिन्दू धर्म        साँचा पृष्ठ हिन्दू पृथ्वी       साँचा पृष्ठहिन्दू धर्म सूचना मंजूषा        साँचा पृष्ठवैदिक साहित्य       साँचा पृष्ठहिन्दू देवी देवता एवं लेख        साँचा पृष्ठहिन्दू पवित्र नगर  |

बाहरी कड़ियाँ
-------------